Ministru kabineta rīkojuma projekta

**“****Par Ministru kabineta 2006.gada 15.februāra rīkojuma Nr.93 „Par valsts īpašuma objektu nodošanu privatizācijai” atcelšanu daļā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Privatizācijas pabeigšanas likums) 6.panta otrā daļa, likuma „Par valsts un pašvaldību īpašuma objektu privatizāciju” (turpmāk – Privatizācijas likums) 12.panta ceturtā daļa, [Administratīvā procesa likuma](http://likumi.lv/doc.php?id=55567) 51.pants, 83.panta pirmā daļa un 86.panta otrās daļas 3. un 5.punkts, Meža likuma 44.panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2006.gada 15.februāra rīkojuma Nr.93 “Par valsts īpašuma objektu nodošanu privatizācijai” (turpmāk – Ministru kabineta rīkojums Nr.93) 1.8.apakšpunktu privatizācijai tika nodots nekustamais īpašums “Lūki” (nekustamā īpašuma kadastra numurs 6284 006 0389), kas sastāv no zemesgabala (zemes vienības kadastra apzīmējums 6284 006 0389) ar kopējo platību 1,6 ha (turpmāk – zemesgabals) un divām būvēm (būvju kadastra apzīmējumi 6284 006 0389 001 un 6284 006 0389 002), Rumbas pagastā, Kuldīgas novadā (turpmāk – valsts īpašuma objekts).  Valsts īpašuma objekts 2003.gada 26.jūnijā ierakstīts Rumbas pagasta zemesgrāmatas nodalījumā Nr.1000 0010 3940 uz valsts vārda Zemkopības ministrijas personā.  Pamatojoties uz Ministru kabineta rīkojuma Nr.93 2.punktu valsts akciju sabiedrība “Privatizācijas aģentūra” (turpmāk – Privatizācijas aģentūra) 2006.gada 28.februārī no Zemkopības ministrijas pārņēma savā valdījumā valsts īpašuma objektu. Līdz ar to, saskaņā ar likuma “Par valsts un pašvaldību īpašumu objektu privatizāciju 14.panta pirmo daļu valsts īpašuma objekta privatizācija ir uzskatāma par uzsāktu.  Sagatavojot valsts īpašuma objektu privatizācijai, tika konstatēts, ka tā sastāvā ir valsts mežs.  Saskaņā ar sabiedrības ar ierobežotu atbildību “Kurzemes mežierīcība” izgatavotā 2006.gada 11.maija valsts īpašuma objekta meža apsaimniekošanas plānā iekļautajiem meža inventarizācijas datiem un atbilstoši valsts īpašuma objekta 2006.gada 2.jūnija zemes robežu plānā norādītajiem zemes lietošanas veidiem, valsts īpašuma objekta sastāvā ir meža zeme 0,5 ha platībā.  Saskaņā ar Meža likuma 1.panta 29.punktu meža zeme ir zeme, uz kuras ir mežs, zeme zem meža infrastruktūras objektiem, kā arī mežā ietilpstošie pārplūstošie klajumi, purvi, lauces un tam piegulošie purvi. Savukārt atbilstoši Meža likuma 44.panta pirmajai daļai valsts meža zeme ir Zemkopības ministrijas Meža departamenta zeme pēc stāvokļa 1940.gada 21.jūlijā, kura zemes reformas gaitā nav nodota pastāvīgā lietošanā citām fiziskajām vai juridiskajām personām, kā arī tā meža zeme, kura pieder vai piekrīt valstij, tajā skaitā meža zeme, kura atbilstoši Civillikuma 416.pantam atzīta par bezmantinieku mantu. Atbilstoši Valsts meža dienesta 2006.gada 14.jūlija vēstulē Nr.1.10/581 norādītajam valsts īpašuma objekta sastāvā ietilpstošā meža zeme 0,5 ha platībā ir uzskatāma par valsts meža zemi, jo tā ir ierakstīta zemesgrāmatā uz Zemkopības ministrijas vārda.  Saskaņā ar Meža likuma 44.panta trešo daļu valsts meža zeme pastāvīgā lietošanā netiek piešķirta un nav atsavināma vai privatizējama, izņemot Meža likuma 44.panta ceturtajā daļā noteiktos gadījumus. Meža likuma 44.panta ceturtās daļas 3.punkta „a” apakšpunkts paredz, ka zemesgrāmatā ierakstītās valsts meža zemes atsavināšanu vai privatizāciju var atļaut ar ikreizēju Ministru kabineta rīkojumu, privatizējot, kā arī atsavinot zemi ēku (būvju) īpašniekiem lauku apvidos — zemi, ko aizņem ēkas (būves) un pagalms, kā arī šo ēku (būvju) uzturēšanai nepieciešamo zemi līdz 0,5 hektāru platībā.  Atbilstoši Kuldīgas novada Būvniecības komisijas 2010.gada 7.aprīļa lēmumam Nr.14 “Par zemes ierīcības projekta izstrādes uzsākšanu Kuldīgas novada Rumbas pagasta zemes īpašumam “Lūki” sadalīšanai” valsts īpašuma objektu nav atļauts sadalīt, nodalot no tā zemesgabalu 0,5 ha platībā, jo jaunizveidojamā zemes platība neatbilst Kuldīgas novada teritorijas plānojuma, kā arī teritorijas izmantošanas un apbūves noteikumu prasībām. Tai pat laikā Kuldīgas novada pašvaldība savā 2014.gada 7.aprīļa vēstulē Nr.07-05/714 norāda, ka valsts īpašuma objekta sadalīšana nav iespējama, jo tā neatbilst Kuldīgas novada teritorijas plānojumam, kas ir apstiprināts ar Kuldīgas novada domes 2013.gada 19.decembra lēmumu ((Prot.Nr.17, p.73.) un izdoti kā pašvaldības saistošie noteikumi Nr.2013/42 “Kuldīgas novada teritorijas plānojuma 2013.-2025.gadam teritorijas izmantošanas un apbūves noteikumi un grafiskā daļa”.  Atbilstoši Latvijas Republikas Civillikuma 968.pantam uz zemes uzcelta un cieši ar to savienota ēka atzīstama par tās daļu. Ņemot vērā, ka valsts īpašuma objekta sastāvā esošās ēkas (būves) nav patstāvīgs īpašuma objekts, nav iespējams zemesgrāmatā jau ierakstītas ēkas nodalīt no zemesgabala un ierakstīt zemesgrāmatā kā patstāvīgu īpašuma objektu.  Tā kā Meža likuma 44.panta trešajā daļā ir noteikts aizliegums atsavināt valsts īpašumā esošo valsts meža zemi, valsts īpašuma objektu nevar privatizēt.  Saskaņā ar Privatizācijas pabeigšanas likuma 6.panta otro daļu un Privatizācijas likuma 12.panta ceturto daļu lēmumu par valsts īpašuma objekta nodošanu privatizācijai pieņem Ministru kabinets. [Administratīvā procesa likuma](http://likumi.lv/doc.php?id=55567) 51.pants noteic, ka administratīvo lietu izskata iestāde atbilstoši savai kompetencei, kas tai piešķirta ar normatīvo aktu. Saskaņā ar [Administratīvā procesa likuma](http://likumi.lv/doc.php?id=55567) 83.panta pirmo daļu iestāde pēc savas iniciatīvas vai personas iesnieguma var uzsākt administratīvo procesu no jauna un lemt par administratīvā akta atcelšanu saskaņā ar minētā likuma 85., 86., 87. un 88.pantu. Atbilstoši [Administratīvā procesa likuma](http://likumi.lv/doc.php?id=55567) 86.panta otrās daļas 3.un 5.punktiem adresātam labvēlīgu prettiesisku administratīvo aktu var atcelt tad, ja administratīvā akta palikšana spēkā skar būtiskas sabiedrības intereses un administratīvā akta prettiesiskums ir tik acīmredzams, ka akta adresāts to varēja un viņam to vajadzēja apzināties.  Tā kā likumdevējs, aizsargājot sabiedrības intereses, ir noteicis ierobežojumus tādu valsts nekustamo īpašumu, kuru sastāvā ir valsts meža zeme, privatizācijai, tad atbilstoši Administratīvā procesa likuma 86.panta otrās daļas 3. un 5.punktiem ir iestājušies apstākļi pie kuriem Ministru kabinetam ir jāatceļ prettiesiskais administratīvais akts, t.i. Ministru kabineta rīkojums Nr.93 daļā par valsts īpašuma objekta nodošanu privatizācijai.  Līdz ar to, Ministru kabineta rīkojuma projekts paredz atcelt Ministru kabineta rīkojumu Nr.93 daļā par valsts īpašuma objekta nodošanu privatizācijai un svītrot Ministru kabineta rīkojuma Nr.93 1.8.apakšpunktu, lai valsts īpašuma objekta sastāvā esošā valsts meža zeme tiktu saglabāta valsts īpašumā un izmantota sabiedrības interesēs. Tāpat Ministru kabineta rīkojums paredz Privatizācijas aģentūrai nodot valsts īpašuma objektu Finanšu ministrijas valdījumā un Finanšu ministrijai normatīvajos aktos noteiktajā kārtībā to ierakstīt zemesgrāmatā uz valsts vārda Finanšu ministrijas personā |
| 3. | Projekta izstrādē iesaistītās institūcijas | Ekonomikas ministrija un Privatizācijas aģentūra. |
| 4. | Cita informācija | Nekustamais īpašums bija iznomāts Andrim Cērmanim (privatizācijas ierosinātājs) (turpmāk – Nomnieks) pamatojoties uz 2001.gada 30.aprīļa neapdzīvojamo telpu nomas līgumu Nr.920 (turpmāk – Ēku nomas līgums), kas bija noslēgts starp Dienvidkurzemes reģionālo lauksaimniecības pārvaldi un Nomnieku, un 2003.gada 1.jūlija valsts zemes nomas līgumu Nr.74 (turpmāk – Zemes nomas līgums), kas bija noslēgts starp Zemkopības ministriju un Nomnieku. Ar 2012.gada 20.aprīļa vienošanos, kas noslēgta starp Privatizācijas aģentūru un Nomnieku, Ēku nomas līgums un Zemes nomas līgums ir izbeigti. Nomnieks uz Ministru kabineta 2006.gada 15.februāra rīkojuma Nr.93 „Par valsts īpašuma objektu nodošanu privatizācijai” (turpmāk – MK rīkojums Nr.93) pamata nav saņēmis kādus labumus, kuri atbilstoši Administratīvā procesa likuma 86.panta otrās daļas 3.punktam ir atlīdzināmi atbilstoši Administratīvā procesa likuma 8.nodaļas noteikumiem. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Privatizācijas likuma 4.pantā noteiktie privatizācijas subjekti, kas ir tiesīgi piedalīties valsts īpašuma objekta privatizācijā. Sabiedrība, kuras interesēs likumdevējs ir noteicis ierobežojumus atsavināt valsts meža zemi. Privatizācijas ierosinātājs – Andris Cērmanis. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

**Anotācijas III, IV, V un VI sadaļa – projekts šīs jomas neskar.**

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1 | Projekta izpildē iesaistītās institūcijas | Ministru kabineta rīkojuma projekta izpildi nodrošinās Privatizācijas aģentūra un Finanšu ministrija. |
| 2 | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav. |

|  |  |
| --- | --- |
| **Ekonomikas ministre**  **Vīza: valsts sekretārs** | **D.Reizniece-Ozola**  **R.Beinarovičs** |
|  |  |

29.07.2015.16:29

1220

Drāke; 67013162

Martins.Drake@em.gov.lv

Nulle 67021419

Eva.Nulle@pa.gov.lv